ದತ್ತು ಪುತ್ರಿ ನಿರ್ಲಕ್ಷ್ಯ – ಟ್ರೋಲಿಗರ ಕಣ್ಣಿಗೆ ಗುರಿಯಾದ ಸನ್ನಿ ಉತ್ತರವೇನು?

ಬಾಲಿವುಡ್ ಮಾದಕ ನಟಿ ಸನ್ನಿಲಿಯೋನ್ ಮೂರುಮಕ್ಕಳ ತಾಯಿಯಾಗಿದ್ದಾರೆ. ಇಬ್ಬರಲ್ಲಿ ಅಶೆರ್ ಹಾಗೂ ನೋಹಾ ಮಕ್ಕಳನ್ನು ಬಾಡಿಗೆ ತಾಯ್ತನದಿಂದ ದಂಪತಿ ಪಡೆದುಕೊಂಡಿದ್ದಾರೆ. ಇಬ್ಬರ ಜೊತೆಗೆ ನಿಶಾ ದತ್ತುಪುತ್ರಿಯಿದ್ದಾಳೆ. ಸನ್ನಿ ಪತಿ ಡೇನಿಯಲ್ ವೆಬಲ್ ಸಹ ಮಕ್ಕಳ ಲಾಲನೆ-ಪಾಲನೆಗೆ ಹೆಚ್ಚು ಸಮಯ ಕೊಡುತ್ತಾರೆ. ಇತ್ತೀಚೆಗೆ ದಂಪತಿ ಮಕ್ಕಳ ಜೊತೆ ಫೋಟೋ ಶೇರ್ ಮಾಡಿಕೊಂಡಿದ್ದು, ದತ್ತುಪುತ್ರಿ ಕೈ ಹಿಡಿದುಕೊಂಡಿರಲಿಲ್ಲ. ಇದನ್ನು ಗಮನಿಸಿದ ನೆಟ್ಟಿಗರು, ಸನ್ನಿ ದತ್ತು ಪುತ್ರಿಯನ್ನು ನಿರ್ಲಕ್ಷ್ಯ ಮಾಡುತ್ತಿದ್ದಾರೆ ಎಂದು ಗರಂ ಆಗಿದ್ದಾರೆ. ಈ ಫೋಟೋವನ್ನು ಸಖತ್ ಟ್ರೋಲ್ ಮಾಡುತ್ತಿದ್ದಾರೆ.

ಡೇನಿಯಲ್ ಮತ್ತು ಸನ್ನಿಗೆ ನಿಶಾ ದತ್ತುಪುತ್ರಿಯಾಗಿರುವ ಕಾರಣ ಅವಳ ಕೈಯನ್ನು ದಂಪತಿ ಹಿಡಿದುಕೊಂಡಿಲ್ಲ ಎಂದು ನೆಟ್ಟಿಗರು ಫುಲ್ ಗರಂ ಆಗಿ ಟ್ರೋಲ್ ಮಾಡಿದ್ದಾರೆ. ಟ್ರೋಲ್‍ನಿಂದ ಬೇಸರಗೊಂಡ ಸನ್ನಿ, ಪೋಷಕರಾದವರಿಗೆ ಮಕ್ಕಳನ್ನು ಹೇಗೆ ನೋಡಿಕೊಳ್ಳಬೇಕು ಎಂಬುದರ ಬಗ್ಗೆ ಆಲೋಚನೆ ಇರುತ್ತೆ. ಕೇವಲ ಒಂದು ಫೋಟೋ ನೋಡಿ ಮಕ್ಕಳನ್ನು ಹೇಗೆ ನೋಡಿಕೊಳ್ಳುತ್ತಿದ್ದಾರೆ ಎಂದು ಅಳಿಯುವುದು ಸರಿಯಲ್ಲ. ನಾವು ನಮ್ಮ ಮಕ್ಕಳನ್ನು ಚೆನ್ನಾಗಿ ನೋಡಿಕೊಳ್ಳುತ್ತಿದ್ದೇವೆ. ಅದರಲ್ಲಿಯೂ ಡೇನಿಯಲ್‍ಗೆ ನಿಶಾ ಎಂದರೆ ಪ್ರಾಣ ಎಂದು ಟ್ರೋಲಿಗರಿಗೆ ಉತ್ತರಕೊಟ್ಟಿದ್ದಾರೆ. ಇದನ್ನೂ ಓದಿ: ವರ್ಷಾಂತ್ಯಕ್ಕೆ ನಿರ್ದೇಶನದ ಹೊಸ ಪಯಣ ಮಾಡಲು ರೆಡಿಯಾಗುತ್ತಿದ್ದಾರೆ ಕೃಷ್ಣ ಅಜಯ್ ರಾವ್

View this post on Instagram

A post shared by Sunny Leone (@sunnyleone)

ಕೆಟ್ಟ ರೀತಿಯ ಕಾಮೆಂಟ್‍ಗಳನ್ನು ನಾನು ಓದುವುದಿಲ್ಲ. ಆದರೆ ಡೇನಿಯಲ್ ಎಲ್ಲ ಕಾಮೆಂಟ್‍ಗಳನ್ನು ಓದುತ್ತಾರೆ. ಇದರಿಂದ ಅವರು ತುಂಬಾ ಬೇಸರಗೊಂಡಿದ್ದಾರೆ. ಆದರೆ ನಾನು ಬೇಸರ ಮಾಡಿಕೊಳ್ಳಬೇಡಿ ಎಂದು ತಿಳಿಸಿದ್ದೇನೆ. ಮಕ್ಕಳ ಬೆಳವಣೆಗೆಗೆ ಉತ್ತಮ ವಾತವರಣ ಇರುವುದು ತುಂಬಾ ಮುಖ್ಯವೆಂದು ನಾನು ಹೇಳಿದ್ದೇನೆ ಎಂದ ಸನ್ನಿ.